Farg‘onada jurnalistlar uchun press-tur va viloyat hokimi bilan matbuot anjumani tashkil etildi

O‘zbekistonning turli televideniyelari, radio, bosma va internet nashrlarida faoliyat yurituvchi jurnalistlar Farg‘ona viloyatning yetakchi sanoat korxonalari, o‘quv muassasalarida bo‘ldilar.
Press-tur davomida OAV vakillari Marg‘ilondagi «Hunarmandlar markazi»da bo‘lib milliy hunarmandchilik namunalaridan bo‘lgan atlas matosi va «Nazar» gilamchalarining to‘qilish jarayoni bilan tanishishdi.


Shuningdek, «Raqamli texnologiyalar markazi» va O‘zbekiston – Koreya xalqaro universitetida yoshlarga yaratilgan sharoitlarni ko‘rishdi.
Yirik sanoat obektlaridan bo‘lgan «Uzwoolentex» korxonasi hamda Keramika zavodining ishlab chiqarish jarayonini ham kuzatishdi.



Press-tur so‘ngida OAV vakillari uchun Farg‘ona viloyati hokimi Shuhrat G‘aniyev bilan «Farg‘onaning tadbirkori – Farg‘onaning islohotchisi» mavzusida matbuot anjumani o‘tkazildi. Unda viloyat rahbari jurnalistlar savollariga javob berdi.


Elmurod Ermatov, Kun.uz muxbiri

Tasvirchi – Ahrorbek Yoqubjonov
«Majburiy obunaga juda qarshiman». Shuhrat G‘aniyev – maddohlik, pora va majburiy obuna haqida